sukhrobnurali/uzbek-legal-corpus huggingface dataset:
“Oʻzbekneftgaz” AJ tashkilotlarining foydalanilmayotgan va ixtisosli boʻlmagan aktivlaridan samarali foydalanish qoʻshimcha chora-tadbirlari toʻgʻrisida
(resolution, 2020-11-19)

“Oʻzbekneftgaz” AJ va uning tarkibiga kiruvchi tashkilotlarning foydalanilmayotgan va ixtisosli boʻlmagan aktivlaridan samarali foydalanishni taʼminlash hamda Xorazm viloyati Gurlan tumanida paxta klasterini tashkil qilish orqali viloyatda toʻqimachilik sanoatini yanada rivojlantirish maksadida Vazirlar Mahkamasi qaror qiladi: 1. “Muruvvat teks” MChJning Xorazm viloyati, Gurlan tumani, Mustaqillik koʻchasi, 5-uy manzilida joylashgan Gurlan trikotaj fabrikasi hamda “Muruvvat teks Xorazm” shuʼba korxonasini (keyingi oʻrinlarda — mulkiy majmualar) belgilangan tartibda “E-IJRO AUKSION” yagona elektron savdo maydonchasida elektron onlayn-auksion orqali 119 mlrd. soʻm baholash qiymatida sotuvga qoʻyilganligi; onlayn-auksionlarda ishtirok etish uchun talabgorlardan arizalar kelib tushmaganligi sababli mulkiy-majmualar bugungi kunga qadar sotilmaganligi maʼlumot uchun qabul qilinsin. 2. Davlat aktivlarini boshqarish agentligi (keyingi oʻrinlarda — Agentlik), Xorazm viloyat hokimligi, “Oʻzbekneftgaz” AJning mulkiy-majmualarni kelgusida belgilangan tartibda sotish uchun Agentlikka berish bunda xaridorga mulkiy majmualarning qiymatini 7 yil muddatgacha har chorakda teng ulushlarda boʻlib toʻlash huquqini berish toʻgʻrisidagi taklifiga rozilik berilsin. 3. Belgilansinki, mulkiy-majmualarni Agentlikka berish “Oʻzbekneftgaz” AJning ustav kapitalidagi davlat ulushini hamda oʻz navbatida “Muruvvat teks” MChJning ustav kapitalidagi “Oʻzbekneftgaz” AJga tegishli ulushini mulkiy-majmualarning balans (qoldiq) qiymati miqdoriga kamaytirish hisobiga amalga oshiriladi. 4. Oʻzbekiston Respublikasi Hukumatining ilovaga muvofiq ayrim qarorlari oʻz kuchini yoʻqotgan deb hisoblansin. 5. Mazkur qarorning bajarilishini nazorat qilish Oʻzbekiston Respublikasi Davlat aktivlarini boshqarish agentligi direktori S.X. Bekenov va “Oʻzbekneftgaz” AJ boshqaruvi raisi M.R. Abdullayev zimmasiga yuklansin. 1. Vazirlar Mahkamasining “Xorazm viloyatida kichik sanoat zonalarini tashkil etish chora-tadbirlari toʻgʻrisida” 2018-yil 26-apreldagi 308-son qarorining 2-bandi. 2. Vazirlar Mahkamasining “Neft-gaz tarmogʻi tashkilotlarining aktivlaridan yanada samarali foydalanish chora-tadbirlari toʻgʻrisida” 2018-yil 25-avgustdagi 685-son qaroriga 1-ilovaning 154-pozitsiyasi.
Hoʻl meva-sabzavot, kartoshka, poliz mahsulotlari va uzumni saqlash, transportda tashish va sotishda tabiiy yoʻqotish normativlariga oʻzgartirish kiritish haqida
(order, 2020-03-11)

Oʻzbekiston Respublikasining “Maktabgacha taʼlim va tarbiya toʻgʻrisida”gi Qonuniga muvofiq buyuraman: 1. Oʻzbekiston Respublikasi qishloq va suv xoʻjaligi vazirining 2016-yil 24-avgustdagi 28-son buyrugʻi (roʻyxat raqami 2824, 2016-yil 15-sentabr) (Oʻzbekiston Respublikasi qonun hujjatlari toʻplami, 2016-y., 37-son, 437-modda) bilan tasdiqlangan Hoʻl meva-sabzavot, kartoshka, poliz mahsulotlari va uzumni saqlash, transportda tashish va sotishda tabiiy yoʻqotish normativlarining 6-bobi izohining 7-bandi ikkinchi xatboshisidagi “maktabgacha taʼlim muassasasi” soʻzlari “maktabgacha taʼlim tashkiloti” soʻzlari bilan almashtirilsin. 2. Mazkur buyruq Oʻzbekiston Respublikasining “Maktabgacha taʼlim va tarbiya toʻgʻrisida”gi Qonuni kuchga kirgan kundan eʼtiboran amalga kiritiladi.
Sport pasporti toʻgʻrisidagi nizomga qoʻshimchalar kiritish haqida
(order, 2023-09-14)

Oʻzbekiston Respublikasi Prezidentining 2020-yil 24-yanvardagi PF-5924-son “Oʻzbekiston Respublikasida jismoniy tarbiya va sportni takomillashtirish va ommalashtirish chora-tadbirlari toʻgʻrisida”gi Farmoni va 2019-yil 5-fevraldagi PQ-4160-son “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida”gi qaroriga muvofiq buyuraman: 1. Oʻzbekiston Respublikasi Jismoniy tarbiya va sport davlat qoʻmitasining 2017-yil 24-oktabr 12-mh-son qarori (roʻyxat raqami 2949, 2017-yil 22-noyabr) (Qonun hujjatlari maʼlumotlari milliy bazasi, 22.11.2017-y., 10/17/2949/0286-son) bilan tasdiqlangan Sport pasporti toʻgʻrisidagi nizomga ilovaga muvofiq qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 12-bandning ikkinchi xatboshisi quyidagi mazmundagi jumla bilan toʻldirilsin: “Tadbirkorlik subyektlari tomonidan taqdim etiladigan maʼlumotnoma-anketani muhr bilan tasdiqlash talab etilmaydi.”. 2. Quyidagi mazmundagi 231-band bilan toʻldirilsin: “231. Sport pasportini rasmiylashtirish va berish uchun yigʻim pul toʻlovi amalga oshirilayotgan kundagi bazaviy hisoblash miqdorining 50 foizi miqdorida belgilanadi hamda Markaz hisob raqamiga oʻtkaziladi.”. 3. 4-ilova quyidagi mazmundagi izoh bilan toʻldirilsin: “Izoh. Tadbirkorlik subyektlari tomonidan taqdim etiladigan maʼlumotnoma-anketani muhr bilan tasdiqlash talab etilmaydi.”.
Oʻzbekiston Respublikasi Vazirlar Mahkamasining tuzilmasiga Bosh vazirning investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri lavozimini kiritish toʻgʻrisida
(resolution, 2023-10-31)

Investitsiyalar va tashqi iqtisodiy aloqalar sohalarida mamlakatimiz oldida turgan strategik vazifalarni samarali amalga oshirish hamda vazirlik va idoralarning bu boradagi faoliyatini zarur darajada muvofiqlashtirish va uygʻunligini taʼminlash maqsadida: 1. Oʻzbekiston Respublikasi Vazirlar Mahkamasi ijro etuvchi tuzilmasida: Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari lavozimi tugatilsin; Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri lavozimi kiritilsin. 2. Yangi kiritilayotgan Oʻzbekiston Respublikasi Bosh vazirining oʻrinbosari zimmasiga mavjud vazifalar bilan bir qatorda Vazirlar Mahkamasining vakolatiga kiradigan masalalar yuzasidan Tashqi ishlar vazirligining, shuningdek, investitsiya, eksport va logistika masalalari boʻyicha Transport vazirligining faoliyatini muvofiqlashtirish vazifasi yuklatilsin. 4. Oʻzbekiston Respublikasi Adliya vazirligi manfaatdor vazirlik va idoralar bilan birgalikda bir oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti Administratsiyasi rahbari Z.Sh. Nizomiddinov zimmasiga yuklansin.
Idoraviy normativ-huquqiy hujjatlarni davlat reyestridan chiqarish toʻgʻrisida
(order, 2020-03-09)

Idoraviy normativ-huquqiy hujjatlarni davlat reyestridan chiqarish boʻyicha 2020-yil 4-martdagi xulosaga muvofiq hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-son “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-son “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan buyuraman: 1. “Paxta xomashyosini yetishtirishda yuqori hosildorlikka erishgan fermer xoʻjaliklarini ragʻbatlantirish tartibi toʻgʻrisidagi nizomni tasdiqlash haqida”gi qarorni (roʻyxat raqami 2518, 2013-yil 18-oktabr) Idoraviy normativ-huquqiy hujjatlarning davlat reyestridan chiqarish yuzasidan Oʻzbekiston Respublikasi Qishloq xoʻjaligi vazirligining 2020-yil 19-fevraldagi 03/034-576-son xati maʼlumot uchun qabul qilinsin. 2. Quyidagilar Idoraviy normativ-huquqiy hujjatlarning davlat reyestridan chiqarilsin: Oʻzbekiston Respublikasi Qishloq va suv xoʻjaligi vazirligi, Moliya vazirligi va Iqtisodiyot vazirligining 2013-yil 26-sentabrdagi 179a, 96 va 49-son “Paxta xomashyosini yetishtirishda yuqori hosildorlikka erishgan fermer xoʻjaliklarini ragʻbatlantirish tartibi toʻgʻrisidagi nizomni tasdiqlash haqida”gi qarori (roʻyxat raqami 2518, 2013-yil 18-oktabr); Oʻzbekiston Respublikasi Qishloq va suv xoʻjaligi vazirligi, Moliya vazirligi va Iqtisodiyot vazirligining 2016-yil 26-maydagi 26, 29, 114-son “Paxta xomashyosini yetishtirishda yuqori hosildorlikka erishgan fermer xoʻjaliklarini ragʻbatlantirish tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 2518-1, 2016-yil 20-iyun). 3. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 4. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 5. Mazkur buyruq rasmiy eʼlon qilingan kundan eʼtiboran kuchga kiradi.
“Bank hisobvaraqlariga masofadan xizmat koʻrsatish tizimlarida ishlash tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2020-03-09)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi hamda “Toʻlovlar va toʻlov tizimlari toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. Oʻzbekiston Respublikasi Markaziy banki boshqaruvining 2010-yil 23-oktabrdagi 34/8-son “Bank hisobvaraqlariga masofadan xizmat koʻrsatish tizimlarida ishlash tartibi toʻgʻrisidagi nizomni tasdiqlash haqida”gi qarori (roʻyxat raqami 2155, 2010-yil 19-noyabr) (Oʻzbekiston Respublikasi qonun hujjatlari toʻplami, 2010-yil, 47-son, 438-modda). 2. Oʻzbekiston Respublikasi Markaziy banki boshqaruvining 2014-yil 21-fevraldagi 4/6-son “Bank hisobvaraqlariga masofadan xizmat koʻrsatish tizimlarida ishlash tartibi toʻgʻrisidagi nizomga oʻzgartirishlar kiritish haqida”gi qarori (roʻyxat raqami 2155-1, 2014-yil 11-mart) (Oʻzbekiston Respublikasi qonun hujjatlari toʻplami, 2014-yil, 11-son, 130-modda). 3. Oʻzbekiston Respublikasi Markaziy banki boshqaruvining 2016-yil 26-noyabrdagi 38/1-son “Bank hisobvaraqlariga masofadan xizmat koʻrsatish tizimlarida ishlash tartibi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 2155-2, 2016-yil 21-dekabr) (Oʻzbekiston Respublikasi qonun hujjatlari toʻplami, 2016-yil, 51-son, 588-modda). 4. Oʻzbekiston Respublikasi Markaziy banki boshqaruvining 2017-yil 25-noyabrdagi 32/1-son “Bank hisobvaraqlariga masofadan xizmat koʻrsatish tizimlarida ishlash tartibi toʻgʻrisidagi nizomga oʻzgartirishlar va qoʻshimcha kiritish haqida”gi qarori (roʻyxat raqami 2155-3, 2017-yil 4-dekabr) (Oʻzbekiston Respublikasi qonun hujjatlari toʻplami, 2017-yil, 49-son, 1200-modda). 5. Oʻzbekiston Respublikasi Markaziy banki boshqaruvining 2019-yil 16-martdagi 5/12-son “Bank hisobvaraqlariga masofadan xizmat koʻrsatish tizimlarida ishlash tartibi toʻgʻrisidagi nizomning 22-bandiga oʻzgartirish kiritish haqida”gi qarori (roʻyxat raqami 2155-4, 2019-yil 12-aprel) (Oʻzbekiston Respublikasi qonun hujjatlari toʻplami, 2019-yil, 15-son, 303-modda).
“Umumiy foydalanishdagi telekommunikatsiya tarmoqlarini qoʻllagan holda toʻlov tizimlarini tashkil qilish qoidalarini tasdiqlash toʻgʻrisida”gi qaror, shuningdek unga oʻzgartirishni oʻz kuchini yoʻqotgan deb topish haqida
(resolution, 2020-03-09)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi hamda “Toʻlovlar va toʻlov tizimlari toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Markaziy banki boshqaruvining 2008-yil 2-yanvardagi 1/4-son “Umumiy foydalanishdagi telekommunikatsiya tarmoqlarini qoʻllagan holda toʻlov tizimlarini tashkil qilish qoidalarini tasdiqlash toʻgʻrisida”gi qarori (roʻyxat raqami 1767, 2008-yil 13-fevral) (Oʻzbekiston Respublikasi qonun hujjatlari toʻplami, 2008-y., 6-7-son, 33-modda); Oʻzbekiston Respublikasi Markaziy banki boshqaruvining 2014-yil 22-noyabrdagi 41/1-sonli “Umumiy foydalanishdagi telekommunikatsiya tarmoqlarini qoʻllagan holda toʻlov tizimlarini tashkil qilish qoidalarining 3-bandiga oʻzgartirish kiritish toʻgʻrisida”gi qarori (roʻyxat raqami 1767-1, 2014-yil 2-dekabr) (Oʻzbekiston Respublikasi qonun hujjatlari toʻplami, 2014-y., 49-son, 584-modda). 2. Mazkur qaror Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi hamda Davlat xavfsizlik xizmati bilan kelishilgan. 3. Ushbu qaror rasmiy eʼlon qilingan kundan eʼtiboran kuchga kiradi.
Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga qoʻshimcha kiritish haqida
(resolution, 2020-03-05)

Oʻzbekiston Respublikasi Prezidentining 2019-yil 22-noyabrdagi PQ-4531-son qaroriga muvofiq Vazirlar Mahkamasi qaror qiladi: 1. Vazirlar Mahkamasining 2016-yil 7-oktabrdagi 336-son qarori (Oʻzbekiston Respublikasi QT, 2016-y., 10-son, 89-modda) bilan tasdiqlangan Rahbarlari xodimlarni Toshkent shahri va Toshkent viloyatida doimiy propiska qilish toʻgʻrisida iltimosnoma kiritishi mumkin boʻlgan davlat hokimiyati organlari, davlat va xoʻjalik boshqaruvi organlari, respublika ahamiyatiga molik boshqa davlat tashkilotlari roʻyxatiga quyidagi mazmundagi 75-band qoʻshilsin: “75. Oʻzbekiston Respublikasi Elektron texnologiyalarini rivojlantirish markazi”. 2. Oʻzbekiston Respublikasi Ichki ishlar vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi ichki ishlar vaziri P.R. Bobojonov zimmasiga yuklansin.
Toshkent shahridagi ““MEI” milliy tadqiqot universiteti” Federal davlat budjeti oliy taʼlim muassasasi filiali faoliyatini tashkil etishning qoʻshimcha chora-tadbirlari toʻgʻrisida
(resolution, 2020-03-04)

Oʻzbekiston Respublikasi Prezidentining “Toshkent shahrida “MEI” milliy tadqiqot universiteti” Federal davlat budjeti oliy taʼlim muassasasi filialini tashkil etish toʻgʻrisida” 2019-yil 4-iyundagi PQ-4350-son qarori ijrosini taʼminlash maqsadida Vazirlar Mahkamasi qarop qiladi: 1. Toshkent shahridagi ““MEI” milliy tadqiqot universiteti” Federal davlat budjeti oliy taʼlim muassasasi filialining (keyingi oʻrinlarda Filial deb ataladi) tuzilmasi ilovaga muvofiq tasdiqlansin. Filial ijrochi direktoriga, zarur hollarda, Oʻzbekiston Respublikasi Oliy va oʻrta maxsus taʼlim vazirligi hamda ““MEI” milliy tadqiqot universiteti” Federal davlat budjeti oliy taʼlim muassasasi (Rossiya Federatsiyasi) bilan kelishgan holda, Filialning tuzilmasiga oliy taʼlim muassasasi uchun belgilangan normativlarga muvofiq xodimlarning umumiy cheklangan soni doirasida oʻzgartirishlar kiritish hukuqi berilsin. 2. Oʻzbekiston Respublikasi Oliy va oʻrta maxsus taʼlim vazirligi, Energetika vazirligi, “Issiqliq elektr stansiyalari” AJ, “Oʻzbekiston milliy elektr tarmoqlari” AJ, “Hududiy elektr tarmoqlari” AJ, “Oʻzbekgidroenergo” AJ ““MEI” milliy tadqiqot universiteti” Federal davlat budjeti oliy taʼlim muassasasi (Rossiya Federatsiyasi) bilan birgalikda ikki oy muddatda Filialda pedagogik va ilmiy salohiyatga ega, yuqori malakali, rus va ingliz tillarini oʻzlashtirgan, axborot texnologiyalarini hamda fan va texnikaning eng soʻnggi yutuqlarini oʻquv jarayoniga joriy eta oladigan professor-oʻqituvchilar tarkibini shakllantirish choralarini koʻrsin. 3. Belgilansinki, talabalarni toʻlov-kontrakt asosida oʻqitish qiymati ““MEI” milliy tadqiqot universiteti” Federal davlat budjeti oliy taʼlim muassasasi (Rossiya Federatsiyasi), Oʻzbekiston Respublikasi Oliy va oʻrta maxsus taʼlim vazirligi hamda Energetika vazirligi bilan kelishilgan holda Filial tomonidan tasdiqlanadi. 4. “Issiqlik elektr stansiyalari” AJ, “Oʻzbekiston milliy elektr tarmoqlari” AJ, “Hududiy elektr tarmoqlari” AJ va “Oʻzbekgidroenergo” AJ: 2020-yil 1-avgustga qadar Filialga berilgan — Toshkent shahar, Olmazor tumani, Qoraqamish 3-koʻchasi manzilida joylashgan bino va inshootlarning, shu jumladan, oʻquv laboratoriya binolari va sport inshootlarining rekonstruksiya ishlarini tugallash, shuningdek, toʻlaqonli oʻquv jarayonini tashkil etish maqsadida ularni zamonaviy oʻquv-laboratoriya uskunalari, kompyuter va tashkiliy texnika, oʻquv va ilmiy adabiyotlar, inventarlar, mebel va boshqa moddiy-texnik vositalar bilan taʼminlash; 2021-yil 1-avgustga qadar Filial talabalari va oʻqituvchilari uchun yotoqxona binosi qurilishini tugallash choralarini koʻrsinlar. 5. Mazkur qarorning bajarilishini nazorat qilish Oʻzbekiston Respublikasi energetika vaziri A.S. Sultanov, Oʻzbekistan Respublikasi oliy va oʻrta maxsus taʼlim vaziri I.U. Madjidov zimmasiga hamda Vazirlar Mahkamasining Taʼlim va sogʻliqni saqlash masalalari kotibiyatiga yuklansin.
Diplomatik yoki rasmiy pasporti egalari boʻlgan Yaponiya fuqarolariga Oʻzbekiston Respublikasiga vizasiz kirish rejimini liberallashtirish toʻgʻrisida
(resolution, 2020-02-29)

Oʻzbekiston Respublikasi Prezidenti Sh. Mirziyoyevning 2019-yil 17 — 20-dekabr kunlari Yaponiyaga rasmiy tashrifi davomida erishilgan kelishuvlarni samarali amalga oshirish, Oʻzbekiston Respublikasi va Yaponiya oʻrtasida har tomonlama oʻzaro manfaatli aloqalarni yanada mustahkamlash, shuningdek, Yaponiya fuqarolari uchun amaldagi Oʻzbekiston Respublikasiga vizasiz kirish rejimini yanada liberallashtirish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi va Yaponiyaning Oʻzbekiston Respublikasidagi Elchixonasi oʻrtasida 2020-yil 1-martdan paritet asosda diplomatik yoki rasmiy (Yaponiya fuqarolari) pasport egalari boʻlgan Oʻzbekiston va Yaponiya fuqarolariga ikki mamlakat xududiga vizasiz kirish tartibini joriy etishni nazarda tutuvchi notalar almashinuvi amalga oshirilgani maʼlumot uchun qabul qilinsin. 2. 2020-yil 1-martdan boshlab paritet asosda Yaponiya Tashqi ishlar vazirligi tomonidan berilgan diplomatik yoki rasmiy pasport egalari boʻlgan Yaponiya fuqarolari: Oʻzbekiston Respublikasida diplomatik yoki konsullik faoliyatini amalga oshirish hamda Yaponiya Hukumatining vazifalarini bajarish bilan bogʻliq boʻlgan, shu jumladan ular bilan doimiy yashaydigan oila aʼzolari (turmush oʻrtogʻi va voyaga yetmagan bolalari) uchun Oʻzbekiston Respublikasida boʻlish muddatiga; ushbu bandning ikkinchi xatboshisida nazarda tutilgandan boshqa maqsadlarda 90 kungacha Oʻzbekiston Respublikasiga vizasiz kirish tartibi belgilansin. 3. Ushbu qarorning 2-bandida nazarda tutilgan vizasiz kirish tartibi, Oʻzbekiston Respublikasiga mehnat, kasbiy va boshqa faoliyatni (shu jumladan, turizm va mukofotlanadigan sport tadbirlari) amalga oshirish yoki doimiy yashash uchun keladigan Yaponiya fuqarolariga nisbatan tatbiq etilmaydi. 4. Oʻzbekiston Respublikasi Tashqi ishlar vazirligi bir oy muddatda Yaponiyaning diplomatik, rasmiy va umumfuqarolik pasportlari namunalari, shu jumladan, ularning batafsil tavsifi va himoya elementlarini soʻrab olsin. 5. Mazkur qarorning bajarilishini nazorat qilish Oʻzbekiston Respublikasi tashqi ishlar vaziri A.X. Kamilov zimmasiga yuklansin.
2020-yil uchun davlat maktabgacha taʼlim tashkilotlarida bolalar taʼminoti uchun ota-onalar toʻlovi miqdorlarini tasdiqlash toʻgʻrisida
(resolution, 2021-04-30)

Oʻzbekiston Respublikasi Prezidentining “Oʻzbekiston Respublikasining “2020-yil uchun Oʻzbekiston Respublikasining Davlat budjeti toʻgʻrisida”gi qonuni ijrosini taʼminlash chora-tadbirlari toʻgʻrisida” 2019-yil 30-dekabrdagi PQ-4555-son qarori ijrosini taʼminlash maqsadida Vazirlar Mahkamasi qarop qiladi: 1. 2020-yil uchun davlat maktabgacha taʼlim tashkilotlarida bolalar taʼminoti uchun ota-onalar toʻlovi miqdorlari ilovaga muvofiq tasdiqlansin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiyot va sanoat vaziri J.A. Qoʻchqorov va Oʻzbekiston Respublikasi maktabgacha taʼlim vaziri A.V. Shin zimmasiga yuklansin. T/r Tashkilot joylashgan hudud va unda bolalarning kuniga boʻlish vaqti Bir oylik toʻlov miqdori tashkilotga qatnovchi oiladagi bitta bolaga oiladagi har bir bolaga, agar tashkilotga bittadan ortiq bola qatnasa 2020-yil 1-maygacha amal qiladi 1. Toshkent shahri 1.1 4-5 soat 28 500 20 000 1.2 9 soat 156 000 111 000 1.3 10,5 soat 186 000 132 000 1.4 12 soat 210 000 149 000 1.5 24 soat 222 000 158 000 2. viloyat markazlari 2.1 4-5 soat 27 000 19 000 2.2 9 soat 150 000 107 000 2.3 10,5 soat 180 000 128 000 2.4 12 soat 199 000 141 000 2.5 24 soat 211 000 150 000 3. viloyat boʻysunuvidagi shaharlar 3.1 4-5 soat 24 000 17 000 3.2 9 soat 138 000 98 000 3.3 10,5 soat 156 000 111 000 3.4 12 soat 179 000 127 000 3.5 24 soat 188 000 133 000 4. tuman markazlari 4.1 4-5 soat 21 000 15 000 4.2 9 soat 102 000 77 000 4.3 ] 0,5 soat 138 000 104 000 4.4 12 soat 157 000 118 000 4.5 24 soat 167 000 125 000 5. boshqa joylar 5.1 4-5 soat 19 500 14 000 5.2 9 soat 72 000 58 000 5.3 10,5 soat 126 000 101 000 5.4 12 soat 148 000 111 000 5.5 24 soat 156 000 117 000 2020-yil 1-maydan amal qiladi 1. Toshkent shahri 1.1 4-5 soat 33 000 23 000 1.2 9 soat 179 000 128 000 1.3 10,5 soat 214 000 152 000 1.4 12 soat 242 000 171 000 1.5 24 soat 255 000 182 000 2. viloyat markazlari 2.1 4-5 soat 31 000 22 000 2,2 9 soat 173 000 123 000 2.3 10,5 soat 207 000 147 000 2.4 12 soat 229 000 162 000 2.5 24 soat 243 000 173 000 3. viloyat boʻysunuvidagi shaharlar 3.1 4-5 soat 28 000 20 000 3.2 9 soat 159 000 113 000 3.3 10,5 soat 179 000 128 000 3.4 12 soat 206 000 146 000 3.5 24 soat 216 000 153 000 4. tuman markazlari 4.1 4-5 soat 25 000 17 000 4.2 9 soat 117 000 89 000 4.3 10,5 soat 159 000 120 000 4.4 12 soat 181 000 136 000 4.5 24 soat 192 000 144 000 5. boshqa joylar 5.1 4-5 soat 23 000 16 000 5.2 9 soat 83 000 67 000 5.3 10,5 soat 145 000 116 000 5.4 12 soat 170 000 128 000 5.5 24 soat 179 000 135 000
Xususiy amaliyot bilan shugʻullanuvchi notarius muhrining yagona namunasini tasdiqlash haqida
(order, 2020-02-28)

Oʻzbekiston Respublikasining 2020-yil 14-yanvardagi OʻRQ-602-son “Notariat tizimi tubdan isloh qilinishi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuni hamda Oʻzbekiston Respublikasi Prezidentining 2018-yil 13-apreldagi PQ-3666-son “Oʻzbekiston Respublikasi Adliya vazirligi faoliyatini yanada takomillashtirishga doir tashkiliy chora-tadbirlar toʻgʻrisida”gi qaroriga muvofiq buyuraman: 1. Xususiy amaliyot bilan shugʻullanuvchi notarius muhrining yagona namunasi ilovaga muvofiq tasdiqlansin. 2. Mazkur buyruq davlat roʻyxatidan oʻtkazilsin va bu haqda Hukumat bayonnoma qarorlari va idoraviy normativ hujjatlarni huquqiy ekspertizadan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini tahlil qilish va turkumlash boshqarmasi ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da hamda Oʻzbekiston Respublikasi Qonun hujjatlari maʼlumotlari milliy bazasida eʼlon qilinishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruq ijrosini nazorat qilish vazir oʻrinbosari A. Tashkulov zimmasiga yuklansin.